|  |
| --- |
|  |
| Hõbe | 1968 | jalgpall |

**Bulgaaria jalgpallikoondis** on Bulgaaria rahvuskoondis jalgpallis.

**Koondise põhivorm:** valge särk, rohelised püksid, punased põlvikud. **Koondise varuvorm:** punane särk, valged püksid, punased põlvikud.

Jalgpalli mängisid bulgaaria koolipoisid juba 19. sajandi lõpus. Esimesed klubid asutati 20. sajandi alguses. 1913 asutati Sofia Slavia ning 1914 Sofia Levski. Bulgaaria Jalgpalliliit asutati 1923 ning rahvuskoondise esimene maavõistlus oli 21. mail 1924 Austria vastu. Viinis peetud kohtumise võitsid jalgpallis hoopis kogenumad austerlased 6:0.

MM-i valikturniiril osales Bulgaaria esimest korda 1934, kuid alles 1960. aastatel hakati endast kujutama ka reaalset jõudu. 1962. aasta MM-il Tšiilis olid bulgaarlased esimest korda finaalturniiril. Argentinale ja Tšehhoslovakkiale küll kaotati, kuid eneseusku andis väravateta viik Inglismaaga. 

Bulgaaria pääses maailma tippseltskonda ka 1966, 1970 ja 1974, kuid võiduõnne polnud neil kordagi. 1968. aasta Euroopa meistrivõistlustel mängiti end konkurentsis Portugali, Rootsi ja Norraga alagrupist edasi, kuid veerandfinaalis tuli tunnistada Itaalia paremust. Samal aastal sai Bulgaaria Méxicos olümpiamängude hõbemedali. Tolle ajajärgu kirkaim täht oli Georgi Asparuhov, kes aga 1971. aasta juunis autoõnnetuses hukkus. Tuntud nimed olid ka Hristo Bonev ja Dimitǎr Penev.

1986. aasta MM-il mängis Bulgaaria end teise ringi (seal kaotati Mehhikole 0:2) ning seal andis endast märku Hristo Stoichkov, Bulgaaria kõigi aegade kuulsaim jalgpallur.

Tema tähetund saabus 1994. aasta MM-il. Kaotanud avamängus Nigeeriale, said bulgaarlased oma MM-ajaloo esimese võidu (4:0) Kreeka üle ning tekitasid seejärel sensatsiooni 2:0 võiduga Argentina üle. Teises ringis oldi penaltiseerias paremad mehhiklastest ning veerandfinaalis tänu Stoičkovi ja Jordan Lečkovi väravatele 2:1 sakslastest. Poolfinaalis kaotati küll 1:2 Itaaliale ning pronksimängus 0:4 Rootsile, kuid 6 väravat löönud Stoičkov oli turniiri parim väravakütt koos venelase Oleg Salenkoga.

Vanal kaardiväel jätkus veel jõudu pressida end 1996. aasta EM-ile, kuid Inglismaal sai bulgaarlaste turniir otsa kolme alagrupimänguga. Pärast seda pole bulgaarlased MM-i finaalturniirile pääsenud.

Euroopa 2004. aasta jalgpallimeistrivõistluste valikmängudes suutis Plamen Markovi juhendatav noor meeskond edestada Horvaatiat ja Belgiat ning tagas endale otsepääsu Portugali, kus ainsatena kaotati kõik mängud.

Endised peatreenerid
--------------------

|  |  |  |
| --- | --- | --- |
| * Bulgaaria Pavel Grozdanov 1927–1930
* Bulgaaria Pavel Grozdanov 1932–1934
* Ungari Károly Fogl 1934–1935
* Tšehhi Stanislav Toms 1937–1938
* Bulgaaria Stefan Bozhkov 1967–1970
* Bulgaaria Vasil Spasov 1970–1972
* Bulgaaria Hristo Mladenov 1972–1974
* Bulgaaria Atanas Purzhelov 1980–1982
 | * Bulgaaria Ivan Vutsov 1982–1986
* Bulgaaria Hristo Mladenov 1986–1987
* Bulgaaria Boris Angelov 1988–1989
* Bulgaaria Ivan Vutsov 1989–1991
* Bulgaaria Krasimir Borisov 1991
* Bulgaaria Dimitǎr Penev 1991–1996
* Bulgaaria Hristo Bonev 1996–1998
* Bulgaaria Dimitǎr Dimitrov 1998–2000
 | * Bulgaaria Stoycho Mladenov 2000–2002
* Bulgaaria Plamen Markov 2002–2004
* Bulgaaria Hristo Stoichkov 2004–2007
* Bulgaaria Stanimir Stoilov 2007
* Bulgaaria Dimitǎr Penev 2007
* Bulgaaria Plamen Markov 2008
* Bulgaaria Stanimir Stoilov 2009––2010
* Saksamaa Lothar Matthäus 2010–2011
* Bulgaaria Michail Madanski 2011
 |

Vaata ka
--------

* 1966. aasta jalgpalli maailmameistrivõistlused
* Jalgpall 1968. aasta suveolümpiamängudel
* 1970. aasta jalgpalli maailmameistrivõistlused
* 1974. aasta jalgpalli maailmameistrivõistlused
* 1986. aasta jalgpalli maailmameistrivõistlused
* 1994. aasta jalgpalli maailmameistrivõistlused
* 1996. aasta Euroopa jalgpallimeistrivõistlused
* 2004. aasta Euroopa jalgpallimeistrivõistlused

| * v
* r
Euroopa jalgpalli rahvusmeeskonnad (UEFA meeskonnad) |
| --- |
| Praegused meeskonnad | 
Albaania **·**  Andorra **·**  Armeenia **·**  Aserbaidžaan **·**  Austria **·**  Belgia **·**  Bosnia ja Hertsegoviina **·**  Bulgaaria **·**  Eesti **·**  Fääri saared **·**  Gibraltar **·**  Gruusia **·**  Hispaania **·**  Holland **·**  Horvaatia **·**  Iirimaa **·**  Iisrael **·**  Inglismaa **·**  Island **·**  Itaalia **·**  Kasahstan **·**  Kosovo **·**  Kreeka **·**  Küpros **·**  Leedu **·**  Liechtenstein **·**  Luksemburg **·**  Läti **·**  Malta **·**  Moldova **·**  Montenegro **·**  Norra **·**  Poola **·**  Portugal **·**  Prantsusmaa **·**  Põhja-Iirimaa **·**  Põhja-Makedoonia **·**  Rootsi **·**  Rumeenia **·**  Saksamaa **·**  San Marino **·**  Serbia **·**  Slovakkia **·**  Sloveenia **·**  Soome **·**  Šotimaa **·**  Šveits **·**  Taani **·**  Tšehhi **·**  Türgi **·**  Ukraina **·**  Ungari **·**  Valgevene **·**  Venemaa **·**  Wales |
| Endised meeskonnad | 
Jugoslaavia **·**  Nõukogude Liit (SRÜ) **·**  Saksa DV **·**  Serbia ja Montenegro **·**  Tšehhoslovakkia |